
NA CRITÉIR

D’OLLAMH BUNAITHE


Bunphrionsabal an ardaithe céime é go mbeidh sé follasach go ndéanann gach iarrthóir cion suntasach don teagasc agus don fhoghlaim, don taighde/léann, chomh maith le dualgais eile, agus iad ag comhlíonadh ar an gcaoi sin bhunghnéithe na coláisteachta mar lucht léinn san Ollscoil. Laistigh den chreat seo, agus mar aitheantas d’éagsúlacht na láidreachtaí i measc iarrthóirí ionchasacha, tá trí chonair oscailte dóibh siúd ar mian leo ollúnacht phearsanta a bhaint amach, ar conairí iad sin atá bunaithe ar ghnóthachan eisceachtúil faoi raon ceannteideal: 

i) Conair an Taighde agus an Léinn

Ní mór d’iarrthóirí atá ag déanamh iarratais faoi chonair an Taighde agus an Léinn aghaidh a thabhairt ar gach ceann de na critéir i gcuid 1.

ii) Conair an Teagaisc agus na Foghlama

Ní mór d’iarrthóirí atá ag déanamh iarratais faoi chonair an Teagaisc agus na Foghlama aghaidh a thabhairt ar gach ceann de na critéir i gcuid 2.

iii) Conair na Ceannaireachta

Ní mór d’iarrthóirí atá ag déanamh iarratais faoi Chonair na Ceannaireachta aghaidh a thabhairt ar gach ceann de na critéir i gcuid 3.

[bookmark: _Hlk89816003]Croí-Chritéir agus Critéir Thánaisteacha
Éilítear mar sin go dtabharfar aghaidh ar gach ceann de na naoi gcritéir in aon iarratas a dhéantar faoin gconair sin. Sa chás go dteipeann ar iarrthóir critéar tánaisteach a chomhlíonadh ach a) go bhfuil na critéir eile go léir is gá comhlíonta aige/aici agus b) go measann an painéal go bhfuil go leor láidreachtaí ag baint leis/léi tríd is tríd agus a dhéanfadh cúiteamh ar an méid sin, féadfaidh an painéal a mheas mar sin féin gur comhlíonadh an cás prima facie. Is iad na croí-chritéir na cinn a shonraítear i ngach conair agus níor mhór go measfaí go bhfuil siad bainte amach chun go mbeadh cás prima facie ann. Meastar gur critéir thánaisteacha gach critéar eile.

Léirítear le húsáid leanúnach an fhocail “eisceachtúil” an leibhéal gnóthachain a bhfuiltear ag súil leis ag leibhéal lán-ollaimh, ag teacht le húsáid an téarma in ollscoil amháin eile in Éirinn ar a laghad. 

Níor cheart d’iarrthóirí an gnóthachan céanna ná an fhianaise chéanna a chur síos faoi níos mó ná teideal amháin ina n-iarratas.

1. Conair an Taighde agus an Léinn

Taighde
Ní mór fianaise orthu seo a leanas a bheith san áireamh le gnóthachain eisceachtúla i dtaighde, léann agus, mar is cuí, i nuálaíocht, sonraí mar is cuí don disciplín:

i. (Croí-Chritéar) Teist leanúnach, eisceachtúil d’aschuir thaighde a bhfuil aitheantas faighte acu as a n-úire, a suaithinseacht agus a ndéine, agus a bhfuil stádas agus cáil náisiúnta nó idirnáisiúnta tuillte mar thoradh orthu. Beidh sé soiléir go raibh tionchar ag na foilseacháin seo ar an disciplín (arna léiriú ag méadrachtaí cuí an disciplín).

ii. Ceannaireacht eisceachtúil ar thaighde seachtrach, seirbhís ar chomhlachtaí náisiúnta/idirnáisiúnta, róil mholtóireachta, etc.

iii. Ar bhonn eisceachtúil agus ar bhonn leanúnach, mic léinn dochtúireachta a stiúradh go ceann scríbe nó taighdeoirí iardhochtúireachta a stiúradh nó meascán den dá rud.

iv. Dea-theist eisceachtúil agus leanúnach maidir le maoiniú taighde a aimsiú mar phríomhthaighdeoir (PI)

v. Fianaise go raibh tionchar eisceachtúil ag an taighde taobh amuigh den saol acadúil, e.g. trína scaipeadh ar an bpobal, trí rannpháirtíocht leis an earnáil phoiblí, an tsochaí, an tionscal, tráchtálú taighde, etc. 

vi. Fianaise ar sheasamh eisceachtúil idirnáisiúnta sa disciplín arb í an fhianaise air sin rannpháirtíocht i gcumainn léannta, gníomhaireachtaí maoinithe, irisí, cuirí chun aithisc thosaigh a thabhairt, etc. Scrúdaitheoireacht Sheachtrach ar thráchtais taighde.

Teagasc agus Foghlaim
vii. (Croí-Chritéar) Cion éachtach ar mhaithe le teagasc, stiúradh agus meantóireacht mac léinn ag formhór na leibhéal nó ag gach leibhéal sa Scoil.

Rannpháirtíocht agus Cion Oibre
Saoránacht trí chion oibre eisceachtúil i mbainistíocht agus i gceannaireacht na Scoile, na hInstitiúide Taighde, an Choláiste agus/nó na hOllscoile. Cion oibre ar mhaithe le rannpháirtíocht le raon páirtithe leasmhara sa tsochaí, a n-áirítear leo sin eagraíochtaí príobháideacha, poiblí agus tríú hearnáil, ar rannpháirtíocht í sin a chuireann teagasc agus/nó taighde i láthair an phobail agus a chuireann lenár gcáil náisiúnta nó idirnáisiúnta.

viii. (Croí-Chritéar) Fianaise leanúnach eisceachtúil ar scileanna eagrúcháin, ceannaireachta nó bainistíochta ar ardchaighdeán a chuir leis an obair san Aonad Acadúil, sa Choláiste agus san Ollscoil. D’fhéadfadh na róil seo a leanas a bheith i gceist leis sin,  i measc ról eile: Stiúrthóireacht Chúrsa, Ceann Disciplín, Ceann Scoile (Comhlach), Stiúrthóir Taighde (Comhlach), Leas-Déan, Cathaoirleach Coiste nó Grúpa Oibre, cion suntasach ar mhaithe le gníomhaíochtaí eile ag leibhéal Scoile agus Coláiste, lena n-áirítear coistí agus grúpaí oibre, ballraíocht ar choistí nó ar ghrúpaí oibre sinsearacha na hOllscoile, agus/nó freagracht as saotharlann nó saoráid mhór eile.

ix. (Croí-chritéar) Cion eisceachtúil ar bhonn leanúnach ar mhaithe leis an saol intleachtúil, cultúrtha, sóisialta nó eacnamaíoch lasmuigh den Ollscoil agus go seachtrach ar mhaithe leis an saol acadúil, ag leibhéal réigiúnach, náisiúnta nó idirnáisiúnta, lena n-áirítear gníomhaíochtaí seachtracha rannpháirtíochta don Ollscoil agus thar ceann na hOllscoile.

Is den tábhacht é go dtuigfí go ndéanfaidh an Bord na critéir thuas a thomhas i gcónaí mar is cuí do dhisciplín gach iarratasóra.








2. Conair an Teagaisc agus na Foghlama

[bookmark: _Hlk89815705]Teagasc agus Foghlaim
Ní mór gach ceann acu seo a bheith san áireamh le gnóthachain eisceachtúla nó ardleibhéal gnóthachain ar bhonn leanúnach i dTeagasc agus Foghlaim, Nuálaíochtaí Teagaisc san áireamh, sonraí mar is cuí don disciplín:

i. (Croí-Chritéar) Cion eisceachtúil ar mhaithe le teagasc, stiúradh agus meantóireacht mac léinn ag formhór na leibhéal nó ag gach leibhéal sa Scoil.

ii. Teist eisceachtúil go bhfuil ar chumas an iarrthóra fanacht chun dáta maidir le teoiricí an teagaisc, arna léiriú ag ailt phiarmheasúnaithe agus/nó tuairiscí faoi thaighde oideolaíoch, na modheolaíochtaí is nuaí a chur chun feidhme sa disciplín ábhartha nó ar bhonn níos leithne, etc.

iii. Nuálaíocht ardchaighdeáin sa teagasc a ndearnadh meastóireacht uirthi agus a bhfuil cruthúnas ann go bhfuil ag éirí léi a chur chun feidhme go rialta, lena n-áirítear cláir nua, modúil agus/nó ábhair theagaisc a fhorbairt agus a chur i bhfeidhm, go háirithe má bhaineann siad le modheolaíochtaí agus/nó ábhar nuálach.

iv. Fianaise ar sheasamh eisceachtúil náisiúnta/idirnáisiúnta i réimse an teagaisc agus na foghlama, arna léiriú ag róil cheannaireachta san ábhar go náisiúnta trí chomhlachtaí gairmiúla agus creidiúnaithe nó trí ghrúpaí náisiúnta nó idirnáisiúnta eile atá dírithe ar chaighdeán agus ar bharr feabhais a chur ar fáil i dteagasc agus i bhfoghlaim mac léinn.

v. Gur éirigh leis/léi forbairtí agus nuálaíocht sna curaclaim a chur i bhfeidhm go forleathan ar bhonn eisceachtúil agus ar bhonn leanúnach agus go raibh na forbairtí agus an nuálaíocht sin glactha chucu féin ag daoine eile trí chuir i láthair ag comhdhálacha, ceardlanna, foilseacháin nó láithreáin ghréasáin, mar shampla. D’fhéadfadh fianaise faoi chomhoibriú ar chomhthionscadail le comhghleacaithe agus/nó tionchar a imirt ar na comhghleacaithe sin in Institiúidí Ard-Oideachais eile a bheith i gceist leis sin.

vi. Teist eisceachtúil mar phríomhiarratasóir maidir le maoiniú seachtrach a fháil do thaighde, a n-áirítear leis sin taighde oideolaíoch, nó do nuálaíocht agus d’fhorbairt teagaisc agus foghlama.

[bookmark: _Hlk89815729]Taighde
vii. (Croí-Chritéar) Teist éachtach d'aschuir thaighde a bhfuil aitheantas faighte ag an iarrthóir astu as a n-úire, a suaithinseacht agus a ndéine, agus a bhfuil stádas agus cáil náisiúnta nó idirnáisiúnta tuillte mar thoradh orthu. Beidh sé soiléir go raibh tionchar ag na foilseacháin seo ar an disciplín (arna léiriú ag méadrachtaí cuí an disciplín).

[bookmark: _Hlk89816676]Rannpháirtíocht agus Cion Oibre
Saoránacht trí chion oibre eisceachtúil i mbainistíocht agus i gceannaireacht na Scoile, na hInstitiúide Taighde, an Choláiste agus/nó na hOllscoile. Cion oibre ar mhaithe le rannpháirtíocht le raon páirtithe leasmhara sa tsochaí, a n-áirítear leo sin eagraíochtaí príobháideacha, poiblí agus tríú hearnáil, ar rannpháirtíocht í sin a chuireann teagasc agus/nó taighde i láthair an phobail agus a chuireann lenár gcáil náisiúnta nó idirnáisiúnta.

viii. (Croí-Chritéar) Fianaise leanúnach eisceachtúil ar scileanna eagrúcháin, ceannaireachta nó bainistíochta ar ardchaighdeán a chuir leis an obair san Aonad Acadúil, sa Choláiste agus san Ollscoil. D’fhéadfadh na róil seo a leanas a bheith i gceist leis sin, i measc ról eile: Stiúrthóireacht Chúrsa, Ceann Disciplín, Ceann Scoile (Comhlach), Stiúrthóir Taighde (Comhlach), Leas-Déan, Cathaoirleach Coiste nó Grúpa Oibre, cion suntasach ar mhaithe le gníomhaíochtaí eile ag leibhéal Scoile agus Coláiste, lena n-áirítear coistí agus grúpaí oibre, ballraíocht ar choistí nó ar ghrúpaí oibre sinsearacha na hOllscoile, agus/nó freagracht as saotharlann nó saoráid mhór eile.

ix. (Croí-Chritéar) Cion eisceachtúil ar bhonn leanúnach ar mhaithe leis an saol intleachtúil, cultúrtha, sóisialta nó eacnamaíoch lasmuigh den Ollscoil agus go seachtrach ar mhaithe leis an saol acadúil, ag leibhéal réigiúnach, náisiúnta nó idirnáisiúnta, lena n-áirítear gníomhaíochtaí seachtracha rannpháirtíochta don Ollscoil agus thar ceann na hOllscoile.

Is den tábhacht é go dtuigfí go ndéanfaidh an Bord na critéir thuas a thomhas i gcónaí mar is cuí do dhisciplín gach iarratasóra.





3. Conair na Ceannaireachta

Ní mór gach ceann de na nithe thíos a áireamh ina ngnóthachain cheannaireachta eisceachtúla ag leibhéal Ollscoile agus Náisiúnta/Idirnáisiúnta, lena n-áirítear cion oibre suntasach ar mhaithe le Taighde agus le Teagasc agus Foghlaim. Éilítear fianaise fhollasach den tionchar suntasach a bhí ag gníomhaíochtaí ceannaireachta an iarrthóra i ngach ceann de na critéir thíos chun go gcomhlíonfar na critéir.

Ceannaireacht
i. (Croí-Chritéar) Ceannaireacht eisceachtúil ag leibhéal na hOllscoile. Gnóthachain eagrúcháin, cheannaireachta nó bhainistíochta ar ardchaighdeán a chuir go mór leis an Ollscoil. Fianaise shuntasach ar nádúr claochlaitheach na ceannaireachta.

ii. (Croí-Chritéar) Ceannaireacht eisceachtúil agus í sin cruthaithe ag leibhéal náisiúnta agus/nó idirnáisiúnta. Ceannaireacht agus obair chruthaitheach agus nuálach ar ardchaighdeán do chomhlachtaí seachtracha ar nós grúpaí oibre náisiúnta, eagraíochtaí ealaíon, grúpaí tionsclaíocha, grúpaí athbhreithnithe eacnamaíocha agus eile, comhlachtaí gairmiúla, meithleacha machnaimh, etc.

[bookmark: _Hlk89816578]Teagasc agus Foghlaim
iii. (Croí-Chritéar) Cion éachtach ar mhaithe le teagasc, stiúradh agus meantóireacht mac léinn ag formhór na leibhéal nó ag gach leibhéal sa Scoil. 

[bookmark: _Hlk89816601]Taighde
iv. (Croí-Chritéar) Teist éachtach d'aschuir thaighde a bhfuil aitheantas faighte ag an iarrthóir astu as a n-úire, a suaithinseacht agus a ndéine, agus a bhfuil stádas agus cáil náisiúnta nó idirnáisiúnta tuillte mar thoradh orthu. Beidh sé soiléir go raibh tionchar ag na foilseacháin seo ar an disciplín (arna léiriú ag méadrachtaí cuí an disciplín).

Rannpháirtíocht agus Cion Oibre
Saoránacht trí chion oibre eisceachtúil i mbainistíocht agus i gceannaireacht na Scoile, na hInstitiúide Taighde, an Choláiste agus/nó na hOllscoile. Cion oibre ar mhaithe le rannpháirtíocht le raon páirtithe leasmhara sa tsochaí, a n-áirítear leo sin eagraíochtaí príobháideacha, poiblí agus tríú hearnáil, ar rannpháirtíocht í sin a chuireann teagasc agus/nó taighde i láthair an phobail agus a chuireann lenár gcáil náisiúnta nó idirnáisiúnta.

v. (Croí-Chritéar) Fianaise leanúnach eisceachtúil ar scileanna eagrúcháin, ceannaireachta nó bainistíochta ar ardchaighdeán a chuir leis an obair san Aonad Acadúil, sa Choláiste agus san Ollscoil. D’fhéadfadh na róil seo a leanas a bheith i gceist leis sin,  i measc ról eile: Stiúrthóireacht Chúrsa, Ceann Disciplín, Ceann Scoile (Comhlach), Stiúrthóir Taighde (Comhlach), Leas-Déan, Cathaoirleach Coiste nó Grúpa Oibre, cion suntasach ar mhaithe le gníomhaíochtaí eile ag leibhéal Scoile agus Coláiste, lena n-áirítear coistí agus grúpaí oibre, ballraíocht ar choistí nó ar ghrúpaí oibre sinsearacha na hOllscoile, agus/nó freagracht as saotharlann nó saoráid mhór eile.

vi. (Croí-Chritéar) Cion eisceachtúil ar bhonn leanúnach ar mhaithe leis an saol intleachtúil, cultúrtha, sóisialta nó eacnamaíoch lasmuigh den Ollscoil agus go seachtrach ar mhaithe leis an saol acadúil, ag leibhéal réigiúnach, náisiúnta nó idirnáisiúnta, lena n-áirítear gníomhaíochtaí seachtracha rannpháirtíochta don Ollscoil agus thar ceann na hOllscoile.

[bookmark: _Hlk89816737]Eile
Aon trí chritéar ó chodanna 1.ii-vi agus ó chodanna 2.ii-vi.

Is den tábhacht é go dtuigfí go ndéanfaidh an Bord na critéir thuas a thomhas i gcónaí mar is cuí do dhisciplín gach iarratasóra.

